Tomas Osmeña

Si Tomas "Tommy" de la Rama Osmeña (natawo Hulyo 26, 1948) ang apo nga lalaki ni Pamuno Nasod sa Pilipinas nga si Sergio Osmeña. Siya mao ang usa ka Pilipino nga mga politiko nga nag-alagad isip  Representante sa ikaduhang distrito sa Dakbayan sa Sugbu gikan sa 2010 ngadto sa 2013. Sa wala pa sa mahimong Kongresista, siya nag-alagad usab isip mayor sa Dakbayan sa Sugbu gikan sa 1988 ngadto sa 1995 ug gikan sa 2001 ngadto sa 2010. Siya naparot sa eleksyon sa 2013 pagka-mayor batok sa kasamtangang mayor nga si Michael L. Rama, apan sa 2016 nakadaog siya pagusab isip mayor.

Personal nga Kinabuhi
Si Tomas mao ang anak nga lalake ni kanhi Senador Sergio Osmeña Jr.. ug Lourdes de la Rama-Osmeña sa Negros Occidental, ang apo nga lalaki sa Presidente sa Pilipinas Sergio Osmeña Sr., ug igsoon ni Senador Sergio Osmeña III. Naminyo siya ni Margarita "Margot" Lim Vargas; sila adunay usa ka anak nga lalake nga gingalan og Miguel.

Edukasyon 

Siya nagtungha sa high school sa Sacred Heart School for Boys ug giingong nakaangkon sa iyang Degree of Bachelor of Science in Agro-Economics gikan sa Xavier University - Ateneo de Cagayan, Cagayan de Oro City.

Kinabuhi Sulod Sa Politika

Mayor sa Dakbayan sa Sugbo

Sa diha nga siya mibalik sa Sugbo sa 1987, midaog siya sa eleksyon bisan walay nagpaluyo  o endorso gikan sa usa ka nasudnong partido.

Sa iyang una nga termino, siya nahimong chairman sa Metro Cebu Development Project (MCDP). Tungod sa iyang pamuno nakangkon sa P100,000 nga kantidad sa mga proyekto alang sa Metro Cebu gikan sa mga tabang gikan sa langyaw.

Sa 1990, siya napili ingon nga National Executive Vice-Presidente sa Liga sa mga Mayor sa Dakbayan sa Pilipinas. Sa sama nga tuig, siya nga gipili ingon nga usa sa Ten Outstanding Young Mayor sa Pilipinas.

Mga Sugboanon
Mga Pilipinong politiko